**Д О Г О В О Р**

за възлагане на обществена поръчка с предмет:

**„Доставка и монтаж на LED осветителни тела за общите части на сградата на МВнР“**

Днес, ..................................... год., в гр. ………………., между:

**МИНИСТЕРСТВО НА ВЪНШНИТЕ РАБОТИ**, с адрес: гр. София 1113, ул. „Александър Жендов” № 2, код по Регистър БУЛСТАТ 000695228, представлявано от Mая Андонова - Генова, упълномощен възложител съгл. Заповед № 95-00-390/ 21.09.2017г. на министъра на външните работи и Искра Григорова - Зоровска, в качеството му на главен счетоводител, наричано по-долу **„ВЪЗЛОЖИТЕЛ“,** от една страна,

и

................................................................, със седалище и адрес на управление: ................................................................................. ........................................................................................................................., ЕИК:………………, представлявано от *........................................(посочва се качеството на лицето, подписващо договора)*, наричано по-долу за краткост **„ИЗПЪЛНИТЕЛ“,** от друга страна,

На основание чл. 194, ал. 1 във връзка с чл. 112 от Закона за обществени поръчки, след проведена обществена поръчка по реда на Глава двадесет и шеста от ЗОП с предмет: **„Доставка и монтаж на LED осветителни тела за общите части на сградата на МВнР“,** се сключи настоящият договор, като страните се споразумяха за следното:

**I. ПРЕДМЕТ И СРОК НА ДОГОВОРА.**

**Чл. 1.** **(1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да извърши **„Доставка и монтаж на LED осветителни тела за общите части на сградата на МВнР“,** съгласно Техническата спецификация на артикулите и Ценовото предложение, неразделна част от настоящия договор. Предметите обект на доставка и монтаж ще бъдат наричани по-нататък „**артикули**” или „**стоки**”.

**Чл. 2.** Настоящият договор влиза в сила от момента на неговото сключване до доставяне на цялото заявено количество или изчерпване на финансовия ресурс приемането му от Възложителя, но не по-късно от 15.01.2021 г.

 **ІI. КАЧЕСТВО НА СТОКИТЕ.**

**Чл. 3.** **ИЗПЪЛНИТЕЛЯТ** се задължава да достави и монтира /където е приложимо/ *артикулите*, предмет на договора, с качество, отговарящо на заложените параметри в Техническата спецификация и Техническото и Ценовото му предложение, неразделна част от настоящия договор.

**Чл.4.** При констатиране на явни Несъответствия, по смисъла на чл.5, на доставените *артикули*, ВЪЗЛОЖИТЕЛЯТ има право да откаже да подпише приемо-предавателен протокол. В тези случаи, Страните подписват констативен протокол, в който се описват констатираните Несъответствия, съобразно чл. 5. След отстраняване на Несъответствията, Страните подписват двустранен Приемо-предавателен протокол за приемане на доставката.

**Чл.5.** При „Несъответствия“ (явни или скрити дефекти, липси, недостатъци, несъответствия) на *артикулите* с Техническата спецификация, неразделна част от настоящия договор, се прилага някой от следните варианти:

* 1. ИЗПЪЛНИТЕЛЯТ заменя *артикулите* или частта с Несъответствия с такива притежаващи изискванията, поставени в Техническата спецификация, неразделна част от настоящия договор; или
	2. ИЗПЪЛНИТЕЛЯТ отстранява Несъответствието в срок и по ред посочени в констативния протокол по чл. 8, ал. 4.

**Чл. 6.** **ИЗПЪЛНИТЕЛЯТ** е длъжен да осигури опаковка на доставяните стоки, която да ги предпази от повреждане и/или унищожаване по време на транспортирането им съгласно техническата спецификация.

**ІІІ. ЦЕНА И УСЛОВИЯ НА ПЛАЩАНЕ**

**Чл. 7.** **(1)** Максималната стойност на договора е до 52 500 (петдесет и две хиляди и петстотин лева)лв.(*съгласно заложените в документацията за участие прогнозна стойност)* без ДДС, от които

1.1 за доставка и монтаж на осветителни тела до 48 300 лв. без ДДС по посочените единични цени в Ценовото предложение на изпълнителя.

1.2. за доставка на крушки и пури до 4 200 лв. без ДДС по единични цени, предоставени от Изпълнителя за всяка отделна заявка, одобрена с докладна записка.

**(2)** Цените по ал. 1 са съгласно ценовото предложение на **ИЗПЪЛНИТЕЛЯ** иса окончателни за срока на изпълнение на договора и не подлежат на промяна, освен в предвидените в закона случаи.

**(3)** Единичните цени съгласно Ценовото предложение на Изпълнителя са, както следва:

|  |  |
| --- | --- |
|   | **Доставка и монтаж на осветителни тела** |
| **№** | **Видове материали** | **Мярка** | **Количество**  | **Единична цена без ДДС** |
| 1. | Доставка на LED осветител 1230/300/70мм IP21 - 43W,за външен монтаж и скрит монтаж | бр. | 1 |   |
| 2. | Доставка на LED пано за външен монтаж 620/620/70мм IP21 - 43W | бр. | 1 |   |

 **(4)** По отношение на доставката на крушки и пури Възложителят си запазва правото да изисква отделна ценова оферта от Изпълнителя, при необходимост от определен тип крушка/крушки, като за целта има одобрена докладна записка от упълномощения Възложител по ЗОП.

 **(5)** Предоставените крушки и пури, част от Техническата спеицификация на Възложителя, неразделна част от настоящия договор са на преференциални цени с ……………% отстъпка от пазарната стойност на същите.

 **(6)** Цените включват всички разходи на **ИЗПЪЛНИТЕЛЯ** за изпълнението на настоящия договор, включително разходите за опаковка, транспортни разходи, такси, монтаж и други.

**Чл. 8. (1)** За извършената доставка се съставя двустранен приемо-предавателен протокол, подписан от страните.

 **(2)** Цената на артикулите по конкретната заявка подадена от упълномощеното лице, съгласно чл. 16 от договора се заплаща от **ВЪЗЛОЖИТЕЛЯ** в срок до 30 (тридесет) дни от подписването на приемо-предавателен протокол за извършената доставка и след получаване на издадена от **ИЗПЪЛНИТЕЛЯ** фактура в която изрично е упоменат номера на договора.

**(3) ВЪЗЛОЖИТЕЛЯТ** заплаща стойността на доставените стоки в лева, по следната банкова сметка на **ИЗПЪЛНИТЕЛЯ**:

БАНКА: ; BIC:…………… ; IBAN:………………..

 **(4)** В случай, че при приемането на доставката се констатиратнесъответствия по чл.5 се съставя констативен протокол, който се подписва и от двете страни.

 **(5)** Плащане не се извършва в случай, че за Изпълнителя е получена информация от Националната агенция за приходите или Агенция „Митници” за наличието на публични задължения, съгласно Решение на МС № 592/ 2018 г. В този случай плащането се извършва съгласно указанията на органите на данъчната и митническата администрация.

**ІV. МЯСТО И СРОКОВЕ НА ДОСТАВКА**

**Чл. 9.** **(1)** Артикулите, предмет на доставка по този договор, се доставят на следния адрес на **ВЪЗЛОЖИТЕЛЯ:** гр. София 1113, ул. „Александър Жендов” № 2, Министерство на външните работи – централно управление.

**(2)** Изпълнението на предмета на договора се удостоверява с подписване на двустранни приемо-предавателни протоколи от страните или техни упълномощени представители, в които се описват вида, характеристиките и броя на доставените артикули.

**(3)** Доставените артикули следва да отговарят на описаните технически характеристики в Техническата спецификация, неразделна част от настоящия договор.

**Чл. 10.** (1)Срокът за доставка и монтаж на осветителни тела е до …………………. календарни дни от подаване на заявката с брой на артикулите от страна на упълномощено лице от страна на Възложителя, съгласно Техническото предложение на Изпълнителя.

(2) Срокът за доставка крушки и пури е до …………………. работни дни от подаване на заявката с брой на артикулите от страна на упълномощено лице от страна на Възложителя, съгласно Техническото предложение на Изпълнителя.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 11.** **ВЪЗЛОЖИТЕЛЯТ** има право:

1. да изисква от **ИЗПЪЛНИТЕЛЯ** да изпълни възложената доставка качествено и в срок, без отклонение от договореното и без недостатъци;

2. да изисква от **ИЗПЪЛНИТЕЛЯ** замяната на некачествената, непълна или дефектна доставка по реда и в сроковете, определени в този договор;

3. да не приеме и върне на **ИЗПЪЛНИТЕЛЯ** артикули, доставени без опаковка или неотговарящи на някои от посочените от **ВЪЗЛОЖИТЕЛЯ** изисквания.

**Чл. 12.** **ВЪЗЛОЖИТЕЛЯТ** е длъжен:

1. При добросъвестно и точно изпълнение на Договора, да заплати на **ИЗПЪЛНИТЕЛЯ** възнаграждение в размер, при условия и в срокове съгласно настоящия договор.;

2. да приеме доставените му от **ИЗПЪЛНИТЕЛЯ** артикули по реда и при условията на настоящия договор.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 13.** **ИЗПЪЛНИТЕЛЯТ** има право:

1. да получи цената на доставените артикули по реда и при условията на настоящия договор;

2. да изисква от **ВЪЗЛОЖИТЕЛЯ** информация и съдействие, необходими му за качественото извършване на доставките по чл. 1.

**Чл. 14. ИЗПЪЛНИТЕЛЯТ** се задължава:

1. да достави стока, която съответства по количество, качество, описание и опаковка на посоченото в настоящия договор и заявката на Възложителя;

2. да достави стока, която да съответства на изискванията на Техническата спецификация на артикулите;

3. да осъществи доставката до мястото и монтажа по чл. 9 за своя сметка;

4. да отстранява за своя сметка допуснатите недостатъци, грешки и установени дефекти в процеса на изпълнението на договора в сроковете по чл. 21;

5.да извършва подмяна на артикули с рекламация, транспорта и всички разходи във връзка с доставката на нови артикули за своя сметка;

6. да извършва подмяна на артикули с рекламация на място, след заявка от страна на Възложителя;

7. да предостави достъп до документите, свързани с изпълнението на настоящия договор, на упълномощените представители на **ВЪЗЛОЖИТЕЛЯ**;

8. да предостави пълните гаранционни условия от ………………… месеца.

9. да изпраща квалифициран персонал на място за точното идентифициране на проблем при Възложителя;

10. да представи сертификат за съответствие за LED осветителните тела;

**VІІ. УВЕДОМЛЕНИЯ МЕЖДУ СТРАНИТЕ. ЛИЦА ЗА КОНТАКТ.**

**Чл. 15.** Уведомленията между страните, в това число и заявките за доставка, се извършват в писмена форма.

**Чл. 16.** Упълномощените лица за изпълнение на дейностите по този договор са, както следва:

1. За ВЪЗЛОЖИТЕЛЯ: Име, длъжност, телефон, факс, e-mail, адрес:

………………………………………………………………………………………………………

1. За ИЗПЪЛНИТЕЛЯ: Име, длъжност, телефон, факс, e-mail, адрес:

 ………………………………………………………………………………………………………..

**VІІІ. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 17.** **(1)** При подписване на договора **ИЗПЪЛНИТЕЛЯТ** предоставя гаранция за добро изпълнение /банкова гаранция, застраховка или парична сума, внесена по сметка на Възложителя/ в размер на …….. (3 % три процента от цената на договора без ДДС).

 **(2)** При представяне на банкова гаранция или застраховка, която обезпечава изпълнението чрез покритие на отговорността на изпълнителя , същите трябва да имат срок на валидност най-малко 30 дни след окончателното приемане на изпълнението на договора. Гаранцията, която обезпечава гаранционния срок, следва да е най-малко 30 дни след изтичането му.

**(3)** При точно и пълно изпълнение на договора гаранцията за изпълнение се освобождава (възстановява) при условията на чл. 18.

### (4) ВЪЗЛОЖИТЕЛЯТ може да се удовлетвори от гаранцията в случаите, когато в негова полза е възникнало вземане от неизпълнение на задълженията на ИЗПЪЛНИТЕЛЯ.

**(5)** **ВЪЗЛОЖИТЕЛЯТ** има право да задържи гаранцията за изпълнение**,** ако в хода на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и спорът е отнесен за решаване пред компетентния български съд.

**Чл. 18. (1) ВЪЗЛОЖИТЕЛЯТ** освобождава гаранцията за изпълнение на Договора на етапи и при условия, както следва:

1. частично освобождаване в размер на 2 % (два процента) от стойността на Договора в размер на ………………. (…………………………) лева, в срок от 30 (тридесет) дни, след приемане на последната доставка на артикулите и подписване на окончателен Приемо-предавателния протокол по чл. 20 без забележки, при условие че сумите по гаранцията не са задържани, или не са настъпили условия за задържането им;
2. окончателно освобождаване на остатъчната сума по гаранцията се извършва в срок от 30 (тридесет) дни, след изтичане на гаранционния срок на последния доставен артикул, при условие, че Изпълнителят е изпълнил всички свои задължения по Договора и сумите по гаранцията не са задържани, или не са настъпили условия за задържането им.

 **(2)** Ако Изпълнителят е внесъл гаранцията за изпълнение на Договора по банков път, Възложителят освобождава съответната част от нея в срока и при условията на ал. 1.

**(3)** Възложителят не дължи лихви, такси, комисионни или каквито и да било други плащания върху сумите по предоставените гаранции, независимо от формата, под която са предоставени.

**(4)** Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към задържане на гаранциите.

**(5)** Възложителят има право да задържи изцяло или частично гаранцията за изпълнение, при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да задържи от гаранцията за изпълнение суми, покриващи отговорността на Изпълнителя за неизпълнението.

**(6)** Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради непълно или частично изпълнение на задълженията на Изпълнителя.

**Чл. 19.** Обслужването на банковата гаранция, таксите и други плащания по нея, банковите преводи, комисионните, както и поддържането на банковата гаранция за целия период на действие на договора, са за сметка на **ИЗПЪЛНИТЕЛЯ.**

**ІХ. ПРЕДАВАНЕ И ПРИЕМАНЕ НА СТОКИТЕ**

**Чл. 20.** Предаването и приемането на доставката на мястото, вкл. и монтажа/където е приложимо/ по чл. 9 се извършва с приемо-предавателен протокол. Протоколът трябва да посочва вида и количеството на доставените артикули. Доставките се извършват в рамките на работното време на **ВЪЗЛОЖИТЕЛЯ**. След окончателното предаване на всички заявени от **ВЪЗЛОЖИТЕЛЯ** артикули и/или изтичане на срока на договора, се съставя окончателен приемо-предавателен протокол подписан от двете страни.

 **X. РЕКЛАМАЦИИ.**

**Чл. 21.** В случай че се установят скрити недостатъци и/или дефекти, за които **ИЗПЪЛНИТЕЛЯТ** е бил уведомен, същият е длъжен да ги отстрани или замени стоките с нови със същите или по-добри характеристики, ако недостатъкът ги прави негодни за използване по предназначение, в срок до 24 часа от уведомлението.

**Чл. 22.** Всички разходи, свързани с подмяната, транспорта и други на некачествени или дефектни стоки са за сметка на **ИЗПЪЛНИТЕЛЯ**.

**Чл. 23. (1)** Гаранционен период на предоставените артикули е ………………….месеца (не по-малко от дванадесет месеца) от доставката и монтажа на последните. Гаранционните срокове започват да текат от датата на предавателно–приемателния протокол.

**(2)** В гаранционния период ИЗПЪЛНИТЕЛЯТ осигурява постоянна връзка чрез факс или e-mail за заявяване на възникнал проблем от страна на ВЪЗЛОЖИТЕЛЯ.

**(3)** Всички разходи по време на гаранционното обслужване са за сметка на Изпълнителя.

**ХІ. НЕУСТОЙКИ И ОБЕЗЩЕТЕНИЯ**

**Чл. 24.** Ако **ИЗПЪЛНИТЕЛЯТ** не изпълни възложената доставка или част от нея, или изискванията за нея съгласно договора в установения по договора срок, същият дължи на **ВЪЗЛОЖИТЕЛЯ** неустойка в размер на 2% (два процента) от стойността на дължимата доставка без ДДС, но не повече от 10% (десет процента) от стойността на договора без ДДС.

**Чл. 25.** При забава на доставката, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 2% (два процента) от стойността на дължимата доставка без ДДС за всеки просрочен ден, но не повече от 10% (десет процента) от стойността на договора без ДДС.

**Чл. 26.** При забава в плащането **ВЪЗЛОЖИТЕЛЯТ** дължи неустойка в размер на 0.05% от дължимата сума за всеки ден закъснение, но не повече от 3% (три процента) от стойността на договора без ДДС.

**Чл. 27. ВЪЗЛОЖИТЕЛЯТ** има право да прихване дължимите обезщетения и неустойки от сумите, дължими на **ИЗПЪЛНИТЕЛЯ** за доставените артикули, или от гаранцията за изпълнение.

**XII. ДРУГИ УСЛОВИЯ**

**Чл. 28.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на чл. 116 от ЗОП.

**Чл.** **29.** Настоящия договор се прекратява при:

**1.** окончателното му изпълнение, удостоверено с окончателен приемо-предавателен протокол или до изтичане на срока определен в настоящия договор, а именно 15.01.2021 г.

**2.** при виновно неизпълнение на задължения от страна на изпълнителя,

**3.** едностранно от страна на Възложителя при повторно неизпълнение на задълженията на Изпълнителя.

**Чл. 30** Настоящият договор се подписа в два а еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ**.

Неразделна част от настоящия Договор са следните приложения:

* Приложение № 1 – Техническа спецификация на **ВЪЗЛОЖИТЕЛЯ**;
* Приложение № 2 – Техническо предложение на **ИЗПЪЛНИТЕЛЯ**;
* Приложение № 3 – Ценово предложение на **ИЗПЪЛНИТЕЛЯ**.

**ВЪЗЛОЖИТЕЛ: ИЗПЪЛНИТЕЛ:**

**МАЯ АНДОНОВА-ГЕНОВА**

**ДИРЕКТОР НА ДИРЕКЦИЯ „УС И МТО”**

**И УПЪЛНОМОЩЕН ВЪЗЛОЖИТЕЛ**

***(съгласно Заповед № 95-00-390 от 21.09.2017 г.***

 ***на министъра на външните работи)***

**ГЛАВЕН СЧЕТОВОДИТЕЛ :**

**ИСКРА ГРИГОРОВА - ЗОРОВСКА**